stanford-oval/wikipedia huggingface dataset:
สถานีรถไฟกัวลาลัมเปอร์
ประวัติ > สถานีเก่า

ก่อนที่จะมีการก่อสร้างสถานีรถไฟกัวลาลัมเปอร์ เคยมีสถานีรถไฟหลักอยู่ 2 แห่ง ในกัวลาลัมเปอร์
สถานีรถไฟแห่งแรก มีชื่อว่า สถานีเรสซิเดนต์ เนื่องจากตั้งอยู่ใกล้กับย่านที่พักอาศัยของชาวอังกฤษ และตั้งอยู่ตรงข้ามกับเซอลาโงร์คลับ ตัวอาคารทำมาจากไม้ และหลังคาทำมาจากใบจาก สถานีรถไฟแห่งนี้ เป็นสถานีรถไฟแห่งในกัวลาลัมเปอร์ มีรถไฟเชื่อมต่อระหว่างกัวลาลัมเปอร์ กับเมืองกลัง ซึ่งเปิดทำการครั้งแรกวันที่ 22 กันยายน ค.ศ. 1886
สถานีรถไฟแห่งที่สอง มีชื่อว่า สถานีถนนสุลต่าน ก่อสร้างในปี ค.ศ. 1892 บนถนนฟอช (ปัจจุบันคือถนนตุนตันเชิงลอก) ตั้งอยู่ใกล้กับเมย์แบงกก์ทาวเวอร์ และสถานีขนส่งผู้โดยสารปุตุรายา รูปแบบอาคารสถานีค่อนข้างกับของสถานีเรสซิเดนต์ สถานีนี้ตั้งอยู่บนสายปุดุ ซึ่งเป็นทางรถไฟยังย่านอัมปัง
สถานีเรสซิเดนต์ถูกรื้อทิ้ง หลังจากที่สถานีรถไฟกัวลาลัมเปอร์ก่อสร้างเสร็จ และสถานีถนนสุลต่าน ก็ถูกรื้อทิ้งในปี ค.ศ. 1960 ส่วนทางรถไฟสายอัมปังในอดีตนั้น ก็ได้กลายมาเป็นรถไฟฟ้ารางเบา สายอัมปัง ในปัจจุบัน
ประวัติ > การก่อสร้าง และการเปิดใช้งาน

อาเธอร์ เบนิสัน ฮับแบค สถาปนิกชาวอังกฤษ ได้ทำการออกแบบอาคารสถานีนี้ขึ้น โดยใช้สถาปัตยกรรมแบบแองโกล-เอเชีย ซึ่งเป็นแบบเดียวกันกับที่ใช้สร้างมัสยิดยาเม็ก การก่อสร้างใช้เงิน 23,000 ดอลลาร์ช่องแคบ ตัวสถานีก่อสร้างเสร็จในวันที่ 1 สิงหาคม ค.ศ. 1910 ภายหลังจากที่มีการรื้อสถานีเรสซิเดนต์ กับสถานีถนนสุลต่านแล้ว สถานีรถไฟกัวลาลัมเปอร์ จึงกลายเป็นสถานีรถไฟหลักของกัวลาลัมเปอร์ สถานีรถไฟแห่งนี้ มีโรงแรมอยู่ภายในตัวสถานี ชื่อว่า โรงแรมสถานี (ภายหลังเปลี่ยนชื่อเป็น โรงแรมสถานีมรดก) ต่อมาในปี ค.ศ. 1995 ได้มีการเปิดใช้งานรถไฟชานเมืองเคทีเอ็ม ซึ่งได้ผ่านสถานีนี้ด้วย
ในวันที่ 15 เมษายน ค.ศ. 2001 ได้มีการย้ายสถานีรถไฟหลักไปที่สถานีรถไฟเซ็นทรัลกัวลาลัมเปอร์ (เคแอลเซ็นทรัล) ทำให้สถานีรถไฟกัวลาลัมเปอร์ถูกลดความสำคัญลง สถานีนี้ได้ถูกปรับเปลี่ยนให้กลายเป็นสถานีรถไฟฟ้าชานเมืองอย่างเต็มรูปแบบ ด้วยการปรับระดับชานชาลาให้สูงพอดีกับประตูรถ
ประวัติ > การปรับปรุงและพัฒนา

ตัวสถานีได้มีการปรับปรุงหลายครั้งในช่วงหลายปีที่ผ่านมา ปีกอาคารฝั่งเหนือถูกใช้เป็นที่ทำการสถานีในปี ค.ศ. 1967 ซึ่งต่อมาได้ปิดตัวลง ในปี ค.ศ. 1986 ตัวอาคารสถานีได้ทำการปรับปรุงครั้งใหญ่ รวมถึงการปรับปรุง "โรงแรมสถานีมรดก" ด้วย นอกจากนี้ยังได้ทำการสร้างส่วนต่อขยายจากปีกอาคารฝั่งใต้ด้วย
ในปี ค.ศ. 1995 ซึ่งเป็นปีที่รถไฟชานเมืองเคทีเอ็ม (สายเซอเริมบัน และสายพอร์ตกลัง) เปิดใช้งาน ทางสถานีได้ทำการติดตั้งเครื่องตรวจบัตรโดยสาร และได้การถมชานชาลาให้สูงขึ้น เพื่อให้พอดีกับระดับประตูรถไฟฟ้า
ในปี ค.ศ. 2001 หลังจากที่สถานีรถไฟเซ็นทรัลกัวลาลัมเปอร์เปิดใช้งาน รถไฟระหว่างเมืองทุกขบวน ได้ถูกยกเลิกการหยุดรับ-ส่งผู้โดยสารที่สถานีรถไฟกัวลาลัมเปอร์แห่งนี้
ชานชาลา

สถานีรถไฟกัวลาลัมเปอร์ มีชานชาลาอยู่ 3 แห่ง แบ่งเป็นชานชาลาเกาะกลาง 2 แห่ง (ชานชาลาที่ 1 และ 4) และชานชาลาเกาะกลาง 1 แห่ง (ชานชาลาที่ 2 และ 3) ก่อนที่จะเปิดใช้งานสถานีรถไฟเซ็นทรัลกัวลาลัมเปอร์ (เคแอลเซ็นทรัล) รายละเอียดของชานชาลา เป็นดังต่อไปนี้
ชานชาลาด้านข้าง เคยถูกใช้เป็นชานชาลารถไฟระหว่างเมืองของเคทีเอ็ม ก่อนที่รถไฟระหว่างเมืองทั้งหมด จะย้ายไปตั้งต้นทางที่เคแอลเซ็นทรัล อย่างไรก็ตาม ในปี ค.ศ. 2011 ชานชาลาได้ถูกนำกลับมาใช้งานอีกครั้ง เพื่อรองรับรถไฟฟ้าเคทีเอ็ม อีทีเอส
ชานชาลาเกาะกลาง เป็นชานชาลาของรถไฟชานเมืองเคทีเอ็ม ทั้งสายเซอเริมบัน และสายพอร์ตกลัง ซึ่งชานชาลานี้ได้มีการถมความสูงเพิ่มเข้าไปด้วย
สถาปัตยกรรม

สถานีรถไฟกัวลาลัมเปอร์ ประกอบด้วยอาคารสถานี 1 หลัง ชานชาลา 3 แห่ง และทางรถไฟ 4 ทาง
อาคารสถานี ประกอบไปด้วย โถงที่พักผู้โดยสาร, ห้องจำหน่ายตั๋ว และที่ทำการสถานี ออกแบบโดยใช้สถาปัตยกรรมแบบ "ราจ" (Raj) เป็นการนำศิลปะแบบตะวันตกกับศิลปะแบบมุสลิมมาผสมกัน สถาปัตยกรรมแบบนี้ ได้รับความนิยมในช่วงคริสต์ศตวรรษที่ 19-20 ตัวอาคารสถานี มีทั้งหมด 3 ชั้น ทาสีอาคารด้วยสีครีม
ชานชาลาถูกเคลือบด้วยเหล็กกล้า แต่ละชานชาลาสามารถเชื่อมกันได้โดยใช้ทางเดินใต้ดิน ส่วนหลังคาถูกฉาบด้วยกระเบื้อง และมีถ่ายเทอากาศ เนื่องจากในอดีต ต้องถ่ายเทควันจากรถจักรไอน้ำออกไป
มุมมองด้านข้างของสถานีรถไฟกัวลาลัมเปอร์
แหล่งข้อมูลอื่น

Kuala Lumpur MRT & Komuter Integrations เก็บถาวร 2013-12-13 ที่ เวย์แบ็กแมชชีน
บริเวณด้านหน้าอาคารสถานี มีสถาปัตยกรรมคล้ายกับมัสยิดยาเม็ก
แบบจำลองตู้โดยสารรถไฟในอดีต ภายในอาคารสถานีรถไฟกัวลาลัมเปอร์
ชานชาลาสถานีรถไฟกัวลาลัมเปอร์ รูปแบบเก่า
มัทธีอัสอัครทูต

| นักบุญมัทธีอัส |
| --- | --- |

อัครทูต
เกิด: ศตวรรษที่ 1 ยูเดีย, จักรวรรดิโรมัน
เสียชีวิต: ราว ค.ศ. 80 เยรูซาเลม, ยูเดีย หรือ Colchis (ปัจจุบันคือประเทศจอร์เจีย)
นิกาย: โรมันคาทอลิก แองกลิคัน ลูเทอรัน ออร์ทอดอกซ์ 
วันฉลอง: 14 พฤษภาคม (โรมันคาทอลิก, แองกลิคัน)  9 สิงหาคม (อีสเทิร์นออร์ทอดอกซ์)  24 กุมภาพันธ์ (ลูเทอแรน)
องค์อุปถัมภ์: ผู้ติดสุราเรื้อรัง, ช่างไม้,
นักบุญมัทธีอัส (กรีก: Ματθίας; อังกฤษ: Matthias) เป็นนักบุญในศาสนาคริสต์ เสียชีวิตเมื่อราว ค.ศ. 80 
ในหนังสือกิจการของอัครทูตกล่าวถึงนักบุญมัทธีอัสว่าเป็นหนึ่งในอัครทูตสิบสองคน โดยท่านได้รับเลือกจากอัครทูตที่เหลืออยู่สิบเอ็ดคนเพื่อแทนยูดาส อิสคาริโอท ที่ทรยศพระเยซูแล้วฆ่าตัวตายไป หลังจากได้รับเลือกเป็นอัครทูตแล้ว มัทธีอัสกับอัครทูตคนอื่น ๆ ก็ได้รับพระวิญญาณบริสุทธิ์พร้อมกันในเทศกาลเพนเทคอสต์ ซึ่งเป็นวันที่ 50 หลังจากการคืนพระชนม์ของพระเยซู
คริสตจักรโรมันคาทอลิกยกย่องอัครทูตมัทธีอัสเป็นนักบุญ เดิมจัดวันฉลองท่านในวันที่ 24 กุมภาพันธ์ ต่อมาจึงย้ายมาเป็นวันที่ 14 พฤษภาคมของทุกปี
ดูเพิ่ม

เซนต์
อัครทูต
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต
อัลก็อย (ประเทศสเปน)

| อัลก็อย |
| --- | --- |
เมือง
ทิวทัศน์ของเมือง
   ธง ตราอาร์ม
อัลก็อยที่ตั้งเมืองอัลก็อยในประเทศสเปน
พิกัด: 38°41′54″N 0°28′25″W﻿ / ﻿38.69833°N 0.47361°W﻿ / 38.69833; -0.47361
ประเทศ:  สเปน
แคว้น:  แคว้นบาเลนเซีย
จังหวัด: อาลิกันเต
โกมาร์กา: อัลโกยา
การปกครอง
 • นายกเทศมนตรี: อันโตนิโอ ฟรันเซส เปเรซ (ค.ศ. 2011) (พรรคสังคมนิยมแห่งแคว้นบาเลนเซีย)
พื้นที่
 • ทั้งหมด: 129.86 ตร.กม. (50.14 ตร.ไมล์)
ความสูง: 562 เมตร (1,844 ฟุต)
ประชากร (2018)
 • ทั้งหมด: 61,135 คน
 • ความหนาแน่น: 470 คน/ตร.กม. (1,200 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 03801-03804 และ 03818
ภาษาราชการ: ภาษาบาเลนเซียและภาษาสเปน
เว็บไซต์: www.alcoi.org/ca/portada/index.html
อัลก็อย (บาเลนเซีย: Alcoi; สเปน: Alcoy) เป็นเมืองอุตสาหกรรมและเมืองมหาวิทยาลัยที่ตั้งอยู่ในจังหวัดอาลิกันเต แคว้นบาเลนเซีย ประเทศสเปน แม่น้ำเซร์ปิสไหลผ่านเขตเทศบาลเมืองนี้ หน่วยงานท้องถิ่นรายงานว่ามีประชากร 61,135 คนใน ค.ศ. 2018
อัลซิรา

| อัลซิรา |
| --- | --- |
เมือง
จัตุรัสหลักของเมือง
   ธง ตราอาร์ม
อัลซิราที่ตั้งเมืองอัลซิราในประเทศสเปน
พิกัด: 39°09′00″N 0°26′06″W﻿ / ﻿39.15000°N 0.43500°W﻿ / 39.15000; -0.43500
ประเทศ:  สเปน
แคว้น:  แคว้นบาเลนเซีย
จังหวัด: บาเลนเซีย
โกมาร์กา: ริเบราอัลตา
การปกครอง
 • นายกเทศมนตรี: ดิเอโก โกเมซ การ์ซิอา (ค.ศ. 2015) (โกมโปรมิส)
พื้นที่
 • ทั้งหมด: 110.4 ตร.กม. (42.6 ตร.ไมล์)
ความสูง: 14 เมตร (46 ฟุต)
ประชากร (2018)
 • ทั้งหมด: 44,393 คน
 • ความหนาแน่น: 400 คน/ตร.กม. (1,000 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 46600 46268 (ลาการ์โรเฟรา)
ภาษาราชการ: ภาษาบาเลนเซียและภาษาสเปน
เว็บไซต์: www.alzira.es
อัลซิรา (บาเลนเซีย: Alzira; สเปน: Alcira) เป็นเมืองและเทศบาลที่มีประชากรประมาณเกือบ 45,000 คน ทางภาคตะวันออกของประเทศสเปน ตั้งอยู่บนฝั่งซ้ายของแม่น้ำฆูการ์และริมทางรถไฟสายบาเลนเซีย–อาลิกันเตในโกมาร์การิเบราอัลตา จังหวัดบาเลนเซีย แคว้นบาเลนเซีย สภาพภูมิอากาศโดยทั่วไปเป็นแบบเมดิเตอร์เรเนียน กล่าวคือ อุณหภูมิไม่สูงหรือต่ำมากนักทั้งในฤดูร้อนและฤดูหนาว ฝนตกน้อยและไม่สม่ำเสมอ แต่มักจะมีฝนตกหนักหลังช่วงแล้งจัด
ฮอปไลต์

ฮอปไลต์ (อังกฤษ: hoplite) เป็นพลเมือง-ทหารของนครรัฐกรีกโบราณ ซึ่งติดอาวุธด้วยหอกและโล่เป็นหลัก ยุทธวิธีหลัก คือ รูปขบวนแฟแลงซ์ ทหารเหล่านี้เป็นพลเมืองอิสระเป็นหลัก มีคุณสมบัติเป็นเกษตรกรและช่างศิลป์ซึ่งสามารถหาซื้อชุดเกราะและอาวุธสำริดได้ ซึ่งประเมินว่ามีหนึ่งในสามถึงกึ่งหนึ่งของประชากรชายผู้ใหญ่ฉกรรจ์ โดยทั่วไปฮอปไลต์ได้รับการฝึกทหารพื้นฐาน
ใน 690 ปีก่อน ค.ศ. กองทัพสปาร์ตาใช้นวัตกรรมทางทหารเรียก รูปขบวนแฟลแลงซ์ ยุทธวิธีใหม่นี้พิสูจน์ว่าประสบผลดีระหว่างยุทธการที่มาราธอนใน 490 ปีก่อน ค.ศ. และยุทธการที่พละเตียใน 479 ปีก่อน ค.ศ. เมื่อกรีกพิชิตเปอร์เซีย พลธนูและทหารเบาเปอร์เซียซึ่งรบในยุทธการที่มาราธอนล้มเหลว ส่วนหนึ่งเพราะลูกธนูเปอร์เซียอ่อนแอเกินกว่าจะเจาะทะลวงโล่และชุดเกราะของกรีกได้ และชุดเกราะของเปอร์เซียไม่สามารถปกป้องหอกและดาบที่ยาวกว่าของกรีก
คำว่า ฮอปไลต์ (กรีก: ὁπλίτης) มาจากคำว่า ฮอปลอน (อังกฤษ: hoplon; กรีก: ὅπλον) ซึ่งเป็นโล่ชนิดที่ฮอปไลต์ถือ แม้คำว่า ฮอพลา ยังสามารถใช้เรียกอาวุธของทหารหรือกระทั่งอาวุธยุทธภัณฑ์เต็มของฮอปไลต์ก็ได้ ในการใช้ภายหลัง คำว่า ฮอปไลต์ ใช้เรียกทหารราบสวมชุดเกราะใดก็ตาม เช่น ทหารรับจ้างสวิสระหว่างสงครามเบอร์กันดี (ค.ศ. 1474–1477)
สนามกีฬาเม็สตัลยา

| --- | --- |


ชื่อเต็ม: เม็สตัลยา กัมเดลวาแลนเซีย (Mestalla, camp del València)
ชื่อเดิม: เอสตาดีโอลูอิส กาซาโนบา (ค.ศ. 1969-1994)
ที่ตั้ง: Avenida Suecia, s/n 46010 - บาเลนเซีย
เจ้าของ: สโมสรฟุตบอลบาเลนเซีย
ผู้ดำเนินการ: สโมสรฟุตบอลบาเลนเซีย
ความจุ: 55,000 คน
ขนาดสนาม: 105 x 70 เมตร (344 × 230 ฟุต)
พื้นผิว: หญ้า
การก่อสร้าง
ก่อสร้าง: ค.ศ. 1923
เปิดใช้สนาม: 20 พฤษภาคม ค.ศ. 1923
งบประมาณในการก่อสร้าง: 316,439.20 เปเซตา (ซื้อที่ดิน)
สถาปนิก: ฟรันซิสโก อัลเมนาร์ กินซา
การใช้งาน
สโมสรฟุตบอลบาเลนเซีย (ค.ศ. 1923-ปัจจุบัน)
สนามกีฬาเม็สตัลยา (บาเลนเซีย: Estadi de Mestalla) เป็นสนามฟุตบอลแห่งหนึ่งในเมืองบาเลนเซีย แคว้นบาเลนเซีย ประเทศสเปน สนามแห่งนี้เป็นสนามเหย้าของสโมสรฟุตบอลบาเลนเซีย มีความจุประมาณ 55,000 ที่นั่ง โดยได้รับการจัดอันดับให้เป็นสนามที่ใหญ่เป็นอันดับ 5 ของสเปน มีชื่อเสียงในเรื่องของอัฒจันทร์ที่สูงชันและเป็นสนามที่มีบรรยากาศข่มขวัญคู่ต่อสู้มากที่สุดในยุโรปเลยก็ว่าได้
ในอนาคต สโมสรฟุตบอลบาเลนเซียมีโครงการจะย้ายสนามเหย้าไปยังนอว์เม็สตัลยาอันเป็นสนามแห่งใหม่ที่มีความจุถึง 54,000 ที่นั่ง โดยมีที่ตั้งอยู่ที่บาเลนเซียตะวันตกเฉียงเหนือ
แหล่งข้อมูลอื่น

The new Mestalla
Estadios de Espana
| ด ค กสนามแข่งขันในลาลิกา ฤดูกาล 2019–20 |
| --- | --- | --- |
|  เมนดิซอร์โรตซา  ซานมาเมส  เอสตาดิโอเมโตรโปลิตาโน  กัมนอว์  บาลาอิโดส  อิปูรัว  แอร์ราเซเดเอ  อัลฟอนโซ เปเรซ  นูเอโบโลสการ์เมเนส  บูตาร์เก  นครบาเลนเซีย  ซ็อนโมช  เอลซาดาร์  เบนิโต บิยามาริน  ซานเตียโก เบร์นาเบว  อาโนเอตา  รามอน ซันเชซ ปิซฆวน  เม็สตัลยา  โฆเซ ซอร์ริยา  เซรามิกา  |  เมนดิซอร์โรตซา  ซานมาเมส  เอสตาดิโอเมโตรโปลิตาโน  กัมนอว์  บาลาอิโดส  อิปูรัว  แอร์ราเซเดเอ  อัลฟอนโซ เปเรซ  นูเอโบโลสการ์เมเนส  บูตาร์เก  นครบาเลนเซีย  ซ็อนโมช  เอลซาดาร์  เบนิโต บิยามาริน  ซานเตียโก เบร์นาเบว  อาโนเอตา  รามอน ซันเชซ ปิซฆวน  เม็สตัลยา  โฆเซ ซอร์ริยา  เซรามิกา  |  |
ภววิทยา

สำหรับความหมายอื่น ดูที่ ภววิทยา (แก้ความกำกวม)
ภววิทยา (อังกฤษ: Ontology) เป็นปรัชญาสาขาหนึ่งที่ศึกษาเรื่องสภาวะแห่งความเป็นอยู่ หรือสัต (being) ในความหมายกว้างกว่านี้ ภววิทยาศึกษาศึกษาแนวคิดที่เกี่ยวข้องโดยตรงกับการแปรสภาพ (becoming), การดำรงอยู่ (existence), ความเป็นจริง (reality) และ ประเภทของสัตว์ (categories of being) และความสัมพันธ์ระหว่างมัน โดยดั้งเดิมแล้ว ภววิทยาจัดเป็นส่วนหนึ่งของปรัชญาสาขาอภิปรัชญา (metaphysics) ภววิทยามุ่งสนใจกับคำถามถึงการมีอยู่ (exist) ของสิ่ง (entity) ต่าง ๆ และสิ่งนั้น ๆ ควรรวมกลุ่มหรือสัมพันธ์กันภายในชนชั้น (hierarchy) อย่างไร และจะถูกนำมาแบ่งประเภทตามความเหมือนหรือความต่างอย่างไร
ศัพทมูล

ในภาษาอังกฤษ คำว่า ontology ('การศึกษาสัต') เกิดจากการรวมคำว่า onto- (กรีก: ὄν, on; , สัมพันธการก: ὄντος, ontos, 'สัต' หรือ 'อันซึ่งเป็น (that which is)') กับคำว่า -logia (-λογία, 'การบรรยายเชิงตรรกะ (logical discourse)')
การปรากฏใช้คำว่า ontology ครั้งแรกในภาษาอังกฤษ ตามที่บันทึกไว้ในOxford English Dictionary ปรากฏพบในปี 1664 ใน Archelogia philosophica nova... โดย Gideon Harvey
ส่วนในภาษาไทย คำว่า ภววิทยา มาจากการรวมคำว่า ภว (สภาวะแห่งการดำรงอยู่ หรือ state of existence) ในภาษาบาลี กับคำว่า วิทยา (ความรู้) ในภาษาสันสกฤต
ภาพรวม

นักปรัชญาบางส่วน โดยเฉพาะสายลัทธิเพลโต เชื่อว่าคำนาม (noun) ทุกคำ ล้วนมีเพื่อระบุถึงสัต (entity) หนึ่งเสมอ ในขณะที่นักปรัชญาบางส่วนโต้แย้งว่าคำนาม (noun) อาจไม่ได้เป็นการขานชื่อสัต (entity) เสมอไป แต่เป็นการอ้างถึงแบบชวเลข (shorthand) ถึงทั้งกลุ่มของกรรมภาษา (object) หรือเหตุการณ์ (event) ในมุมมองแบบนี้ จิต (mind) แทนที่จะสื่อถึงสัต กลับใช้สื่อถึงกลุ่มของเหตุการณ์ทางจิต (mental events) ซึ่งบุคคล (person) หนึ่งเคยได้พบหรือมีประสบการณ์, สื่อถึงกลุ่มของบุคคล ที่ซึ่งมีคุณลักษณะบางประการร่วมกันในมุมมองของสังคม (society) และกลุ่มของกิจกรรมทางปัญญาเฉพาะประเภทในมุมมองของเรขาคณิต (geometry)[ต้องการคำอ้างอิงเพื่อยืนยัน] ระหว่างสองขั้วของสัจนิยมเพลโต (Platonic realism) และ นามนิยม ยังมีสัจนิยมสายกลาง (Moderate realism) อีก
เขตลีมาซอล

34°47′N 32°55′E﻿ / ﻿34.783°N 32.917°E﻿ / 34.783; 32.917
แผนที่เกาะไซปรัสเน้นเขตลีมาซอล
เขตลีมาซอล (กรีก: Λεμεσός;Lemesós ตุรกี: Leymosun อังกฤษ: Limassol, Lemesos) เป็นหนึ่งในหกเขตของประเทศไซปรัส เมื่อปี ค.ศ. 2011 มีประชากรทั้งหมด 235,330 คน เมืองหลักของเขตคือลีมาซอล เป็นส่วนหนึ่งของดินแดนโพ้นทะเลของสหราชอาณาจักร
อริสโตเติล โอนาซิส

| อริสโตเติล โสกราตีส โอนาซิส |
| --- | --- |
อริสโตเติล โอนาซิส ในปี 1967
เกิด: 15 มกราคม ค.ศ. 1906 เมอร์นา, จักรวรรดิออตโตมัน
เสียชีวิต: 15 มีนาคม ค.ศ. 1975 (อายุ 69) ปารีส, ฝรั่งเศส
สัญชาติ: กรีก
มีชื่อเสียงจาก: นักธุรกิจ
คู่สมรส: อะทิน่า ลิวาโนส (1946-1960)  แจ็กเกอลีน เคนเนดี โอนาสซิส (1968-1975)
บุตร: อเล็กซานเดอร์  คริสทิน่า
อริสโตเติล โสกราตีส โอนาซิส (กรีก: ΑριστοτέληςΩνάσης; 15 มกราคม ค.ศ. 1906 — 15 มีนาคม ค.ศ. 1975) หรือเรียกว่า อริสโตเติล โอนาซิส เป็นผู้มีอิทธิพลการจัดส่งสินค้าที่โดดเด่นกรีก บางแหล่งอ้างว่าเขาเกิดในปี 1900 แต่ว่าเขาภายหลังเปลี่ยนวันเดือนปีเกิดของเขาเพื่อหลีกเลี่ยงการถูกเนรเทศออกจากตุรกี ต่อมาสมรสกับแจ็กเกอลีน เคนเนดี ภรรยาหม้ายของจอห์น เอฟ. เคนเนดี
อริสโตเติลเสียชีวิตด้วยโรคปอดบวม
แหล่งข้อมูลอื่น

Aristotle Onassis: The Golden Greek (documentary on the life of Onassis, in english language with greek subtitles)
FBI file on Aristotle Onassis
"อริสโตเติล โอนาซิส". Find a Grave. สืบค้นเมื่อ September 19, 2010.
Onassis: The Richest Man in the World at imdb.com
เฮ็นไตงานะ

| เฮ็นไตงานะ 変体仮名 変体がな 變體假名 變體がな ญี่ปุ่น: 異体仮名; โรมาจิ: itaigana |
| --- | --- |

ชนิด:  ชุดตัวหนังสือพยางค์ 
ช่วงยุค: ป. ค.ศ. 800 – 1900; ปัจจุบันใช้งานน้อย
ภาษาพูด: ภาษาญี่ปุ่น
อักษรที่เกี่ยวข้อง
ระบบแม่: เจี่ยกู่เหวินSeal ScriptClerical ScriptRegular script (คันจิ)มังโยงานะเฮ็นไตงานะ
ระบบพี่น้อง: คาตากานะ, ฮิรางานะ
ISO 15924
ISO 15924: Hira (410), ​Hiragana
ยูนิโคด
ยูนิโคดแฝง: Hiragana
ช่วงยูนิโคด: U+1B000–U+1B0FF Kana Supplement U+1B100–U+1B12F Kana Extended-A
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ในระบบอักษรญี่ปุ่น เฮ็นไตงานะ (ญี่ปุ่น: 変体仮名, 変体がな; โรมาจิ: hentaigana; ทับศัพท์: เสียงอ่านภาษาญี่ปุ่น: [hentaiɡana] หรือ [hentaꜜiɡana], lit. "คานะผันแปร") เป็นอักษรรูปแบบหนึ่งของอักษรฮิรางานะ
เฮ็นไตงานะมาตรฐาน

ก่อนการเสนอที่นำไปสู่การรวม เฮ็นไตงานะ ในยูนิโคด 10.0 ทางโมจิกิบัน (ฝ่ายหนึ่งของ Japanese Information-technology Promotion Agency (IPA)) ได้ทำรูปแบบรายการมาตรฐานไว้แล้ว
ในการดูอักษรเฮ็นไตงานะ จะต้องโหลดแบบอักษรพิเศษที่สนับสนุนอักษรเฮ็นไตงานะ เช่น
BabelStone Han
IPA MJ Mincho Version 5.01 and later
Hanazono Mincho เก็บถาวร 2022-11-24 ที่ เวย์แบ็กแมชชีน
Hanazono Mincho AFDKO
UniHentaiKana
ตัวอย่างรูปอักขระ wu (𛄟) ในอักษรฮิรางานะต้องใช้แบบอักษรพิเศษอย่าง
Uraniwa Mincho X
ภาพ

นี่คือตัวอย่างอักษรเฮ็นไตงานะบางส่วนที่มีรูปเขียนจากอักษรคันจิตัวเดียวกันที่เทียบกับฮิรางานะมาตรฐาน แต่ย่อต่างวิธี ส่วนอีกกลุ่มสืบมาจากอักษรคันจิที่ไม่มีความเกี่ยวข้อง แต่แทนเสียงเดียวกัน
以（い）i
江（え）e
於（お）o
可（か）ka, ga
起（き）ki, gi
古（こ）ko, go
志（し）shi, ji
春（す）su, zu
多（た）ta, da
奈（な）na
能（の）no
者（は）ha, ba
由（ゆ）yu
連（れ）re
路（ろ）ro
王（わ）wa
ดูเพิ่ม

ฟูริงานะ
โรมาจิ
แหล่งข้อมูลอื่น

Chart of hentaigana calligraphy from O'Neill's A Reader of Handwritten Japanese เก็บถาวร 2006-07-07 ที่ เวย์แบ็กแมชชีน
A chart of hentaigana hosted by Jim Breen of the WWWJDIC
Chart of kana from Engelbert Kaempfer circa 1693
Hentaigana on signs (ในภาษาญี่ปุ่น)
L2/15-239 Proposal for Japanese HENTAIGANA - Unicode
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น
อัญรูป

เพชรและแกรไฟต์เป็นอัญรูปของคาร์บอน ซึ่งเป็นธาตุเดียวกันแต่โครงสร้างต่างกัน
อัญรูป (อังกฤษ: allotropy หรือ allotropism;กรีก: αλλος (allos), หรือ τροπος (tropos)) เป็นสิ่งที่มีอยู่ในธาตุเคมี ในธาตุหนึ่ง ๆ สามารถมีรูปแบบสองรูปแบบหรือมากกว่า หรือที่รู้จักกันในชื่อ อัญรูป ของธาตุนั้น ๆ ในแต่ละอัญรูป อะตอมของธาตุมีพันธะเคมีเชื่อมต่อกันในรูปแบบที่ต่างกัน มีโครงสร้างต่างกันไป อัญรูปนั้นไม่ใช่ไอโซเมอร์ที่เป็น สารประกอบ ที่มีสูตรโมเลกุลเหมือนกัน แต่มีสูตรโครงสร้างต่างกัน
ตัวอย่างเช่น, คาร์บอนมี 2 อัญรูป: เพชรที่คาร์บอนอะตอมเชื่อมกันในรูปหกเหลี่ยมทรงสี่หน้าและแกรไฟต์ที่คาร์บอนอะตอมเชื่อมกันในรูปแผ่นตาข่ายหกเหลี่ยม
อัญรูปหมายถึงความแตกต่างทางโครงสร้างในสถานะเดียวกันเท่านั้น (คือรูปแบบของแข็ง, ของเหลว หรือ แก๊ส) - การเปลี่ยนสถานะไม่ถือเป็นอัญรูป สำหรับในบางธาตุอัญรูปมีสูตรโมเลกุลต่างกันนั้น สามารถคงอัญรูปได้เมื่อเปลี่ยนสถานะ เช่น อัญรูป 2 อัญรูปของออกซิเจน (ไดออกซิเจน, O2 และโอโซน, O3), ทั้งคู่มีสูตรโมเลกุลเหมือนเดิมทั้งในสภาวะของแข็ง ของเหลว หรือแก๊ส ตรงกันข้าม ในบางธาตุไม่สามารถคงอัญรูปได้เมื่อเปลี่ยนสถานะ เช่น ฟอสฟอรัสมีอัญรูปมากมายในสถานะของแข็ง แต่จะกลายเป็นรูปแบบ P4 เหมือนกันทั้งหมดเมื่อละลายกลายเป็นของเหลว
และยังมีอัญรูปที่สำคัญคือ อัญรูปของกำมะถันซึ่งมีสูตรโมเลกุลเป็นS8 แบ่งออกเป็น กำมะถันรอมบิก และกำมะถันมอนอคลินิก
แหล่งข้อมูลอื่น

http://www.physics.uoguelph.ca/summer/scor/articles/scor40.htm เก็บถาวร 2009-04-12 ที่ เวย์แบ็กแมชชีน
เกรวิลเย็นต์

| เกรวิลเย็นต์ เกรบิเยนเต |
| --- | --- |
เมือง
โบสถ์ มาเรเดเด็วเดเบ็ลเล็ม
   ธง ตราอาร์ม
เกรวิลเย็นต์ที่ตั้งเมืองเกรวิลเย็นต์ในประเทศสเปน
พิกัด: 38°14′55″N 0°48′32″W﻿ / ﻿38.24861°N 0.80889°W﻿ / 38.24861; -0.80889
ประเทศ:  สเปน
แคว้น:  แคว้นบาเลนเซีย
จังหวัด: อาลิกันเต
โกมาร์กา: ไบฌ์วินาโลโป
การปกครอง
 • นายกเทศมนตรี: โฆเซ มานูเอล เปนัลบา (โกมโปรมิส)
พื้นที่
 • ทั้งหมด: 104.50 ตร.กม. (40.35 ตร.ไมล์)
ความสูง: 130 เมตร (430 ฟุต)
ประชากร (2018)
 • ทั้งหมด: 28,957 คน
 • ความหนาแน่น: 280 คน/ตร.กม. (720 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 03330
ภาษาราชการ: ภาษาบาเลนเซียและภาษาสเปน
เว็บไซต์: www.crevillent.es
เกรวิลเย็นต์ (บาเลนเซีย: Crevillent) หรือ เกรบิเยนเต (สเปน: Crevillente) เป็นเมืองและเทศบาลแห่งหนึ่งในจังหวัดอาลิกันเตซึ่งเป็นส่วนหนึ่งของแคว้นบาเลนเซีย ประเทศสเปน ตั้งอยู่ในโกมาร์กาไบฌ์วินาโลโป บริเวณตีนทิวเขาที่มีชื่อเรียกในท้องถิ่นว่าแซร์ราเดเกรวิลเย็นต์
เกรวิลเย็นต์มีลักษณะภูมิประเทศแห้งแล้ง พืชพรรณหลักประกอบด้วยต้นคารอบ ต้นอัลมอนด์ ต้นมะกอกออลิฟ และหญ้าเอสปาร์โต เมืองนี้เป็นหนึ่งในผู้ผลิตและส่งออกพรมและทับทิมรายใหญ่
ชาวโรมันอาจเคยเข้ามาตั้งถิ่นฐานบริเวณเมืองนี้ ใน ค.ศ. 1263 ระหว่างการพิชิตดินแดนคืน พระเจ้าไชเมที่ 1 แห่งอารากอนทรงยึดเมืองนี้ได้จากชาวมัวร์และทรงผนวกเป็นส่วนหนึ่งของราชอาณาจักรบาเลนเซีย
สถานที่ท่องเที่ยวที่สำคัญที่สุดของเมืองคือพิพิธภัณฑ์ที่มีผลงานของมาริอา เบ็นยิวเร (ค.ศ. 1862–1947) ประติมากรชาวบาเลนเซีย งานประเพณีที่โดดเด่นได้แก่เทศกาล มอโรซีกริสติอันส์ พื้นที่เกษตรกรรมหลายแห่งในเขตเทศบาลเกรวิลเย็นต์ (โดยเฉพาะเอลเรอาเลงโก) มีซากปรักหักพังของเรือนจำ เตาอบ และบ้านที่ใช้ทรมานผู้คนในสมัยฟรันซิสโก ฟรังโก และสงครามกลางเมืองสเปนในช่วงต้นคริสต์ทศวรรษ 1900
อาบัดโดน

ภาพ อปอลลิโยน (บน) กำลังต่อสู้กับคริสเตียน
คำว่า อาบัดโดน (ฮีบรู: אֲבַדּוֹן) ในภาษาฮีบรูนั้น เทียบได้กับคำว่า อปอลลิโยน (กรีก: Ἀπολλύων) ในภาษากรีก ซึ่งได้รับการกล่าวถึงในคัมภีร์ไบเบิลในฐานะทูตสวรรค์และผู้ทำลายล้าง โดยในคัมภีร์ฮีบรูนั้น อาบัดโดน สื่อถึงก้นบึ้งแห่งบาดาล ซึ่งมักปรากฎคู่กับคำว่า เชโอล (שְׁאוֹל) ที่หมายถึงอาณาจักรแห่งความตาย ส่วนที่ปรากฎในหนังสือวิวรณ์ของภาคพันธสัญญาใหม่ ตอนเสียงแตรแห่งทูตสวรรค์ทั้งเจ็ด  ทูตสวรรค์ผู้ถูกเรียกว่า อาบัดโดน ถูกระบุว่าเป็นพญาตั๊กแตนซึ่งรับบัญชาพระเจ้าในการเป่าแตรของทูตสวรรค์องค์ที่ห้า
...พระเจ้าประทานอำนาจกับตั๊กแตนพวกนั้นเหมือนอย่างอำนาจของพวกแมงป่องแห่งแผ่นดินโลก พระองค์ตรัสบอกพวกมันไม่ให้ทำร้ายหญ้าบนแผ่นดินโลก หรือพืชเขียว หรือต้นไม้ แต่ให้ทำร้ายเฉพาะคนทั้งหลาย ที่ไม่มีตราของพระเจ้าบนหน้าผากของเขา...ตั๊กแตนพวกนั้นมีรูปร่างเหมือนม้าที่เตรียมพร้อมสำหรับสงคราม  บนหัวของมันมีสิ่งที่ดูเหมือนอย่างมงกุฎทองคำ และหน้าของพวกมันเหมือนอย่างหน้าของมนุษย์ พวกมันมีผมเหมือนอย่างผมของผู้หญิง ฟันของมันเหมือนอย่างฟันของสิงโต พวกมันมีเกราะป้องกันอกเหมือนอย่างเกราะเหล็ก เสียงปีกของมันเหมือนอย่างเสียงของรถและม้ามากมายที่กรูเข้าสู่สงคราม พวกมันมีหางและมีเหล็กในเหมือนแมงป่อง พวกมันมีทูตของบาดาลลึกเป็นกษัตริย์ปกครองเหนือมัน ทูตผู้นั้นมีชื่อภาษาฮีบรูว่าอาบัดโดน และในภาษากรีกว่า อปอลลิโยน
อีดิปัส

อีดิปัสกับสฟิงซ์ (Oedipus and the Sphinx) วาดโดยฌ็อง-โอกุสต์-ดอมีนิก แอ็งกร์ ค.ศ. 1805
ภาพ Oedipus at Colonus วาดโดย Fulchran-Jean Harriet ค.ศ. 1798
อีดิปัส หรือ ออยดิปุส(อังกฤษ: Oedipus, สำเนียงบริเตน: /ˈiːdɨpəs/ (อีดิปัส), สำเนียงอเมริกัน: /ˈɛdɨpəs/ (เอดิปัส); กรีก: Οἰδίπους (ออยดิปุส) แปลว่า "เท้าบวม") เป็นกษัตริย์เมืองธีบส์ในเทพปกรณัมกรีก เป็นบุตรของกษัตริย์ไลอัส (Laius) แห่งธีบส์ ที่เกิดแต่พระนางโยคัสตา (Jocasta) เมื่อแรกเกิดได้รับคำทำนายจากเทพพยากรณ์ว่า เมื่อโตขึ้นจะเป็นผู้ฆ่าบิดาและสมรสกับมารดาตัวเอง และนำหายนะมาสู่ครอบครัวและเมืองทีบส์ อีดิปัสมีชื่อเสียงเป็นที่จดจำได้ในฐานะวีรบุรุษกรีกผู้แก้ปริศนาของสฟิงซ์ได้ เรื่องราวของอีดิปัสเป็นแรงบัลดาลใจให้กับงานศิลปะมากมายทั้งในยุคโบราณและยุคต่อๆมา ผู้สืบสายเลือดของอีดิปัสถูกสาปให้มีชะตากรรมยากลำบาก และเป็นแนวคิดที่นำไปสู่การพัฒนาละครโศกนาฏกรรม
ตำนานของอีดิปัสได้รับการเล่าขานต่อมา และได้รับการบันทึกเป็นครั้งแรกราวศตวรรษที่ 8 ก่อนคริสตกาล โดยโฮเมอร์ ตำนานที่มีชื่อเสียงคือเรื่อง "Oedipus the King" (กรีก: Οἰδίπους Τύραννος, ละติน: Oedipus Rex, ไทย: อีดิปุส จอมราชันย์) และ "Oedipus at Colonus" (กรีก: Οἰδίπους ἐπὶ Κολωνῷ)  โดยซอโฟคลีส ถูกนำมาเล่นเป็นละครไตรภาคในศตวรรษที่ 5 ก่อนคริสตกาล
อีดิปัสถูกนำชื่อมาใช้ในการอธิบายภาวะการเติบโตทางจิตของวัยเด็ก หรือปมเอดิเพิส
เดนิอา

| เดนิอา เดเนีย |
| --- | --- |
เมือง
ทิวทัศน์เมืองเดนิอา มองจากเขาโมงโกออกไปยังทะเลเมดิเตอร์เรเนียน
   ธง ตราอาร์ม
เดนิอาที่ตั้งเมืองเดนิอาในประเทศสเปน
พิกัด: 38°50′40″N 0°6′40″E﻿ / ﻿38.84444°N 0.11111°E﻿ / 38.84444; 0.11111
ประเทศ:  สเปน
แคว้น:  แคว้นบาเลนเซีย
จังหวัด: กัสเตยอน
โกมาร์กา: มารินาอัลตา
การปกครอง
 • นายกเทศมนตรี: บิเซ็นต์ กริมัลต์ (พรรคสังคมนิยมแห่งแคว้นบาเลนเซีย)
พื้นที่
 • ทั้งหมด: 66.2 ตร.กม. (25.6 ตร.ไมล์)
ความสูง: 22 เมตร (72 ฟุต)
ประชากร (2018)
 • ทั้งหมด: 41,733 คน
 • ความหนาแน่น: 630 คน/ตร.กม. (1,600 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 03700
เว็บไซต์: www.denia.es
เดนิอา (บาเลนเซีย: Dénia) หรือ เดเนีย (สเปน: Denia) เป็นเมืองชายฝั่งทะเลเก่าแก่ในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกาบริเวณครึ่งทางระหว่างเมืองอาลิกันเตกับเมืองบาเลนเซีย
มรดกทางประวัติศาสตร์ของเดนิอาได้รับอิทธิพลจากอารยธรรมไอบีเรีย กรีก โรมัน อิสลาม นโปเลียน และคริสเตียน ณ ปี ค.ศ. 2014 เมืองนี้มีประชากร 41,672 คน แต่เพิ่มขึ้นกว่าเท่าตัวจากการท่องเที่ยวในช่วงฤดูร้อน
เบนิกาซิม

| เบนิกาซิม |
| --- | --- |
เมือง
ภาพถ่ายทางอากาศของเมืองเบนิกาซิมและทิวเขาเดแซร์ดเดเล็สปัลเม็ส
   ธง ตราอาร์ม
เบนิกาซิมที่ตั้งเมืองเบนิกาซิมในประเทศสเปน
พิกัด: 40°03′19″N 0°03′51″E﻿ / ﻿40.05528°N 0.06417°E﻿ / 40.05528; 0.06417
ประเทศ:  สเปน
แคว้น:  แคว้นบาเลนเซีย
จังหวัด: กัสเตยอน
โกมาร์กา: ปลานาอัลตา
การปกครอง
 • นายกเทศมนตรี: ซูซานา มาร์เกส (พรรคประชาชน)
พื้นที่
 • ทั้งหมด: 36.1 ตร.กม. (13.9 ตร.ไมล์)
ความสูง: 15 เมตร (49 ฟุต)
ประชากร (2018)
 • ทั้งหมด: 18,055 คน
 • ความหนาแน่น: 500 คน/ตร.กม. (1,300 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 12560
ภาษาราชการ: ภาษาบาเลนเซียและภาษาสเปน
เว็บไซต์: ayto.benicassim.es
เบนิกาซิม (บาเลนเซีย: Benicàssim; สเปน: Benicasim) เป็นเมือง เทศบาล และสถานตากอากาศชายหาดในจังหวัดกัสเตยอน แคว้นบาเลนเซีย ประเทศสเปน ตั้งอยู่ริมชายฝั่งโกสตาเดลอาซาอาร์ ทิวเขาเดแซร์ดเดเล็สปัลเม็สซึ่งอยู่ลึกเข้าไปในฝั่งช่วยกำบังเมืองนี้จากลมเหนือ ชื่อเมืองนี้มาจากชื่อเผ่าบานูกาซิม (Banu Qasim) สมาชิกของชาวเบอร์เบอร์กลุ่มกูตามา (Kutama) ซึ่งตั้งถิ่นฐานในพื้นที่ระหว่างการพิชิตคาบสมุทรไอบีเรียของชาวมัวร์ในคริสต์ศตวรรษที่ 8
เบนิกาซิมตั้งอยู่ห่างจากเมืองกัสเตยอนเดลาปลานาไปทางทิศเหรือ 13 กิโลเมตร ทางตอนเหนือสุดของแคว้นบาเลนเซีย เมืองนี้มีประชากรประมาณ 18,000 คน เศรษฐกิจส่วนใหญ่ขึ้นอยู่กับการท่องเที่ยว เมืองนี้เป็นที่รู้จักกันดีในเรื่องชายหาดและเทศกาลดนตรี เช่น เทศกาลนานาชาติเบนิกาซิม โรโททอมซันสแปลช เป็นต้น